
	[bookmark: nev]FÉSÜ FANNI
fesu.fanni@gmail.com
kereskedelem és marketing
BSc, 6. félév
Pécsi Tudományegyetem
Közgazdaságtudományi Kar
	
[bookmark: _GoBack]






Témavezető:
	Jakopánecz Eszter
adjuntkus, PTE KTK




A színek hatása a marketingben

Kutatásom célja az emberek színpreferenciáinak vizsgálata, kiemelve a piros szín hatásmechanizmusát a fogyasztókra, továbbá, hogy a csomagolás hatása hogyan nyilvánul meg az emberek vásárlási szokásaikban. Célom volt a kólafogyasztást befolyásoló tényezőket megvizsgálni, valamint felmérni a Coca-Cola kedveltségét, és ennek kiváltó okait.
Szekunder kutatás során először a márkák, lógok, arculati elemek fontosságát vizsgáltam.
A kutatás során primer feltárási technikát használtam kérdőíves megkérdezés
formájában, valamint az eredményeket háttérelemzéssel is megvizsgáltam. Háttérelemzést is végeztem SPSS szoftver segítségével, ugyanis kíváncsi voltam, hogy a különböző demográfiai adatok alapján különböző csoportba sorolt emberek, mint például eltérő lakhelyű és generációjú emberek hogyan állnak egy-egy kérdéskörhöz.
A kutatás során az az eredmény született, hogy a magyar fogyasztók leginkább a Coca-Colát preferálják, mint üdítőital márkát. Ennek oka, hogy a versenytársak termékeivel szemben ezt sokkal ízletesebbnek tartják, marketingtevékenységét pedig sokkal hatásosabbnak. A termékválasztás során a termék ára és minősége a döntő tényező, a termék csomagolása és márkája kevésbé fontos számukra. A termék vonzó csomagolása miatta vásárlás a legfiatalabb korosztályra és a gimnáziumot végzettekre jellemző leginkább. A megszokás, mint termékválasztási szempont a legkevésbé jellemző a 36-49 éves korosztályra és leginkább a gimnáziumot végzettekre jellemző. A kitöltők a piros színt ítélték meg a legfigyelemfelkeltőbb színnek, úgy gondolják ez ragadja meg leginkább a figyelmüket a bolti környezetben. A kólafogyasztási preferenciák alapján megállapítható, hogy minden harmadik válaszadó fogyaszt legalább hetente 1-2 alkalommal kólát. Leginkább kedvelt kólamárkának a Coca-Colát választották a kitöltők, és akik ezt a márkát választották, ők többségben a termék íze miatt választották, vagy hogy bárhol elérhető a termék. Azonban jellemző volt az is, hogy azért választották a Coca-Colát, mert ennek a márkának tartották legjobbnak és leghatásosabbnak a reklámjait. Magáról a Coca-Cola márkáról a legtöbb embernek a Mikulás és Karácsony jut eszébe, de érdekesség, hogy a termék piros színéről szintén erre a két szóra asszociáltak a legtöbben. A Coca-Cola palackját az alakjáról is majdnem mindenki felismerte, amiből arra következtethetünk, hogy széles körű ismertségnek örvend a márka, a legnagyobb arányban a városban élők ismerték fel.



